
A fost demarată icitația | 
pentru modernizarea 
a 14 străzi din Bradu 


Primăria Bradu a lansat licitaţia pentru modernizarea 
a 14 străzi din comună. 

Pentru administraţia publică locală, 
condusă de primarul Dan Stroe, lucrările de 
infrastructură rutieră reprezintă o 
prioritate. 

„Este cel de al doilea proiect pentru care am 
reușit să obținem finanțare prin Programul 
Naţional de Investiţii Anghel Saligny. Este 
printre cele mai mari investiții finanțate din 
judeţ, valoarea acesteia fiind de peste 
103 miliarde de lei vechi! ”, 
spune primarul Dan Stroe. 

Cele 14 străzi care vor fi modernizate şi 
aduse la standarde de ultimă generaţie 
sunt: Strada Busuioc, Aleea Busuioc, 
Aleea Rozelor, Strada Crivăţ, 
Strada Fragilor, Strada Frasinului, 
Strada Gladiolei, Strada Gutuiului, 
Strada Margaretei, Strada Mărgăritar, 
Strada Matei Gabriel, Strada Mesteacănului, 
Strada Nucului, Strada Violetelor. 

Pe toate aceste străzi vor fi realizate lucrări 
de terasamente și fundaţie cu mai multe 

straturi de materiale, aducerea la 

nivel a acostamentelor, accesul în 
proprietăţi, semnalizare 
rutieră, o conductă 
colectoare de 
canalizare, racord 
la reţeaua principală, 
montarea gurilor de 
scurgere şi aducerea 
la nivel a capacelor 
căminelor de vizitare. 


Festivalul Toamnei 
în școlile și 
orădinițele 1 
din Bradu 


Sărbătoarea 
"Focul lui Sumedru” 
a strâns sute de 
brădeni 


FiuRealitatea 
radului 


Atenţie! Amenzi pentru locuitorii 
care tulbură liniștea nublică! 
Program de liniște după ora 22.00 


Petrecerile zgomotoase se pedepsesc 
cu amenzi de la 500 de lei la 1.500 
de lei. Astfel, locuitorii din Bradu 
care ascultă muzică la un volum 
mare riscă să fie amendaţi de Poliţia 
Locală. 

"În ultima perioadă s-au înmulțit ca- 
zurile în care unii dintre conlocuito- 
rii noştri tulbură liniştea publică a 
vecinilor după ora 22.00, când este 
program de liniște conform legii, prin 
utilizarea de aparatură muzicală la 
intensitate mare. Vrem să le aducem la 
cunoștință şi pe această cale, inclusiv 
celor care organizează diferite eveni- 
mente în locuința (curtea) proprie şi 
care ne înștiințează cu privire la acest 
aspect sau chiar solicită aprobare din 
partea noastră, crezând că astfel sunt 
puși la adăpost de orice reclamaţie 
a vecinilor, îi informăm, așadar, că 
legea trebuie respectată de către toţi 
cetățenii şi nu putem deroga de la 
prevederile ei. Recomandarea noas- 
tră este ca după ora 22.00, utilizarea 
aparaturii ori a instrumentelor muzi- 
cale să fie la o intensitate moderată, 
astfel încât să nu fie tulburată liniştea 
locatarilor din zonă. 

Cei care nu înțeleg și săvârșesc 


fapta prevăzută de art. 26 din Legea 
nr. 61/1991(r4) pentru sancţionarea 
faptelor de încălcare a unor norme de 
convieţuire socială, a ordinii şi liniştii 
publice, conform cărora “tulburarea 
liniştii locatarilor între orele 22,00- 
8,00 şi 13,00-14,00 de către orice per- 
soană prin producerea de zgomote, 
larmă sau prin folosirea oricărui 
aparat, obiect ori instrument muzical 
la intensitate mare în localurile sau în 
sediile persoanelor juridice, în locu- 
ințele persoanelor fizice sau în oricare 
alt loc din imobile cu destinaţia de lo- 
cuinţe ori situat în imediata vecinătate 
a acestora ” constituie contravenţie şi 
se sancţionează cu amendă de la 500 
lei la 1.500 lei, conform art.3, alin. (1), 
lit.(c) din acelaşi act normativ. 

De asemenea, precizăm faptul că 
repetarea  contravenţiei mai Sus 
menţionată, într-un interval de 24 de 
ore de la constatarea primei fapte, 
se sancţionează cu amendă de la 
2.000 lei la 3.000 lei sau prestarea 
a 70-120 de ore de activităţi în fo- 
losul comunităţii, conform art.5, lit. 
(b) din același act normative ”, trans- 
mite Gheorghe Militaru, şef Serviciu 
Poliția Locală Bradu. 

adulți. 


£] Le 23 Începând cu anul 1994, Ziua Mondială a 


Educaţiei este sărbătorită în fiecare an în 
data de 5 octombrie. A fost desemnată de 
UNESCO și marchează semnarea, în 1966, a 
„Recomandării UNESCO/OIM (Organizaţia 
Internaţională a Muncii) privind statutul 
profesorilor”; are ca scop sensibilizarea cu 
privire la importanţa rolului jucat de profe- 
sorii din întreaga lume, ce își dedică viaţa, 
pentru a avea un impact asupra modului în 


care copiii învață, cresc şi se transformă în 


"Ca urmare, elevii Scolii Gimnaziale “Mi- 
hai Eminescu” - 
“Ion Creanga” 


Bradu şi Școala Gimnaziala 
— Bradu au participat la di- 


verse activităţi, ce au constat în: prezentări 
de referate tematice, materiale PPT şi vizion- 
ari de filmuleţe documentare cu privire la 
educaţia copiilor în diverse state ale lumii”, 
transmite prof. Coord. Vişan Elena Roxana. 


Recinienți pentru COMNOSt, iul 


gratuit în Bradu 


Firma Consiliului Local Bradu 
- HCB Construct Investment 
— distribuie gratuit recipienţi 
pentru compost. Locuitorii din 
Bradu care doresc astfel de re- 
cipienţi pot suna la numărul de 
telefon: 0764.460.741 


centralizarea cererilor 


După 
telefonice, angajații firmei HCB 


Construct Investment îi vor 
distribui gratuit la domiciliu. 


E 


CENTRUL SPA 


BAZA SPORTIVĂ 
BRADU 


Cursuri de înot 


ANTRENORI 


ALIN BICULESCU - 0740.696.570 
NICOLETA DUBIȚ - 0721.548.590 


Realitatea 
— WBradului 


Lucrările la Ă 
giratoriul ie la 
Târgul sântâmânal, 
aproape de iinal 


Veste bună pentru toţi locuitorii din 
Bradu! Lucrările la sensul girato- 
riu de la intrarea în comună, zona 
Târgului, se apropie de final! Au 
fost realizate principalele lucrări 
de infrastructură și se lucrează din 
plin la lărgirea carosabilului, refa- 
cerea trotuarelor de pe prelungirea 
Craiovei, ceea ce va duce la fluidiza- 
rea traficului de intrare și ieşire din 


L] 


În maximum 2-3 săptămâni, 
vor demara lucrările de 
introducere a reţelelor de 
apă potabilă şi canalizare pe 


strada Sânzienelor. Astfel, 
locuitorii din această zonă 
vor beneficia de toate 
utilităţile necesare. 


localitate. 


Au fost realizate deja şi o parte din 
marcaje, iar proiectul prevede şi 
montarea unui semafor inteligent ce 
va acţiona în anumite momente, în 
care traficul va avea valori crescute. 
Astfel timpii de așteptare pe drumul 
către comună se vor reduce conside- 
rabil. iar Bradu va avea o poartă de 
intrare modernă! 

Peste 75% din rețeaua de iluminat 
stradal a fost modernizată. 


În aceste vremuri de criză energetică și de creştere 
accelerată a preţurilor la energia electrică, una dintre 
principalele preocupări ale conducerii comunei Bradu 
a fost găsirea de modalităţi pentru scăderea sumelor 
plătite pentru iluminatul public, fără a afecta însă 
calitatea serviciului oferit cetăţenilor. 

În acest sens, în urmă cu mai multă vreme a fost 
demarată acţiunea de înlocuire a vechilor lămpi stradale 
care funcționau pe bază de sodiu cu lămpi moderne, cu 
tehnologie LED, având consum redus de energie şi cu 
eficienţă mult mai mare. 

„Am reușit să schimbăm deja peste 75% din totalul 
lămpilor din comună și procesul merge accelerat. 
În primele luni din anul viitor vom încheia, iar în întreaga 
localitate iluminatul public va fi făcut cu lămpi pe LED. 
Astcest lucru va duce la facturi mai reduse la curent şi 
0 economie importantă de bani la buget, pe care putem 
astfel să îi redirecționăm către alte investiţii necesare în 


localitatea noastră!” spune primarul Dan Stroe. 


Licitaţia pentru Valea 
Geamăna s-a încheiat. 


Primăria Bradu a încheiat licitaţia de atribuire a contractului 
de lucrări pentru canalizare și modernizare în Valea Geamăna. 
Lucrările constau în introducerea rețelei de canalizare 
pluvială şi refacerea întregii străzi. Contractul va fi finanțat 
integral cu fonduri atrase din Programul Naţional de Investiţii 
Anghel Saligny, pasul următor fiind semnarea contractului 
de finanțare cu Ministerul Dezvoltării. În funcţie de acest 
moment vor începe şi lucrările pe teren. 


L] 


Și în acest an, comuna Bradu va 
intra într-o atmosferă specială 
specifică Sărbătorilor de Iarnă. 
Administraţia publică locală a 
început deja montarea 
instalațiilor pentru iluminatul 
festiv şi a figurinelor de decor. 


În acest an, aprinderea 
luminiţelor de Crăciun se va 
face în Ajun de Moş Nicolae, 

pe 5 decembrie! 

Toţi locuitorii comunei, 

de la pitici la seniori, 
sunt invitaţi la eveniment! 


Realitatea 
Bradului 


Pe 15 octombrie s-a desfăşurat la Buzău 
Trofeul Balkanik Femi - Sport la gimnastică și 
majorete. Echipa Gymnastic Star, ce aparţine 
Clubului Sportiv Real Bradu, a participat cu 
19 coregrafii la secțiunile: majorete, gimnastică 
acrobatică, gimnastică ritmică, contorsionism, 
formaţie, solo, duo. 
Fetele de la Gymnastic Star au avut o evoluţie 
de excepţie, per total au obţinut cel mai mare 
punctaj: 11 medalii de aur, 6 medalii de argint, 
două medalii de bronz. 
Trofeul pentru cel mai bun solo la gimnastică 
ritmică, Marinac Delia, a ajuns la Gymnastic 
Star, iar Trofeul pentru cea mai bună evoluţie la 
gimnastică acrobatică - Zanfir Alexia - Marinac 
Delia - a ajuns tot la Gymnastic Star. 
Sportiva lonete Teodora a concurat la categoria 
de performanţă alături de celebra Anne Marie 
Lutch 
“Surpriza cea mare a venit acum, după ce mulți 
ani doar Bulgaria a obținut Trofeul suprem al 
competiţiei. De data aceasta a ajuns în România, 
la Gymnastic Star, echipa Primăriei Bradu, cu cel 
mai bun punctaj per total. 
Am avut și o sportivă, lonete Teodora, care a con- 
curat la categoria de performanţă alături de cele- 

PZ carii Foeni Cut 


Romani 


bra Anne Marie Lutch, ambele obținând locul 1. 
Ce mai poți spune după asemenea rezultate? Toată 
munca, ani de muncă în spatele unui asemenea 
Trofeu, la care nici nu poți visa. Una este să mergi 
la o competiție de dans şi gimnastică şi să caştigi 
un Trofeu pe secțiune, alta este să participi la o 
competiție doar de gimnastică, cu concurenţi de 
la cluburi de elită și să pleci cu Trofeul suprem. 
Ani mulți de muncă, de sacrificii, de antrenamente 
intensive, de serii de copii care au trecut prin mâi- 
nile noastre, care au rezultat în acest Trofeu. 
Fără zile libere, fără concediu, cel mai mult timp 
îl petreci în sală cu copiii. Fetele toată vara, şi nu 
doar atât, au avut antrenamente intensive, fără 
pauză. Performanţa cere sacrificii. 

Datorită omului care a crezut în noi şi ne-a spri- 
jinit, primarul Dan Stroe, Gymnastic Star a deve- 
nit un nume în România, în Federație! 

Acum mulți ani, l-am rugat pe domnul primar 
Dan Stroe, care atunci venise în funcţie, să ne 
sprijine, să ne ajute să avem o sală decentă unde 
să ne antrenăm. M-a primit, mi-a Spus Să merg 
la club, să aleg sala pe care o consider potrivită 
și să începem activitatea. După nici o săptămană 
aveam sala dorită şi în scurt timp toate dotările 
necesare antrenamentului de gimnastică. 


W || 
a > 


De atunci, în permanenţă, domnul primar Dan 
Stroe a fost alături de noi şi ne-a sprijinit. 

Îmi aduc aminte la prima competiție, nu aveam 
sala adecvată antrenamentelor, nu aveam COSs- 
tume, aveam doar dorinţa de a crea ceva frumos. 
Fetițele vorbind cu alte concurente au fost între- 
bate de unde sunt. Ele au răspuns că sunt din Bra- 
du, celelalte au întrebat ce este Bradu, unde este 
Bradu? Noi nu eram club de elită din Bucureşti. 
Fetele au fost dezamăgite de atitudinea lor şi au 
venit cu lacrimi în ochi la mine. Le-am Spus că va 
veni momentul în care noi vom fi un nume şi de 
comuna Bradu vor auzi mulți. 

Iată că datorită omului care a crezut în noi şi ne-a 
sprijinit, Dan Stroe, Gymnastic Star a devenit un 
nume în România, în Federație. 

De menţionat faptul că noi participăm doar la 
competiţii prin Federație şi Minister. 

Ce îți mai poți dori, când nici nu îndrăzneai să 
visezi la o asemenea performanță vreodată, să te 
baţi cu cluburi de elită și să câştigi?! 

Ce îmi mai doresc? Să rămanem aici unde am 
ajuns, este greu să urci, ani de muncă, de sacri- 
ficii, dar și mai greu să rămai în această poziție. 
Cred că avem ceva timp de când la competiții, nu 
doar că suntem pe podium, dar de fiecare dată 


imRealitatea 
— YWWBradului 


venim şi cu un Trofeu pe o secțiune, iar 
Trofeul Balkanik a fost apogeul. 

Ce să îți mai dorești când fetele pe care 
le-ai format de mici, asta vor să facă în 
viață? 

Mulţumesc părinţilor pentru sprijin şi im- 
plicare, mulțumesc Clubului Sportiv Real 
Bradu pentru sprijin, dar mai ales celui 
care a fost şi este alături de noi, domnului 
primar Dan Stroe. 

Mulţumesc pentru răbdare, dăruire, pen- 
tru munca depusă colegului meu Daniel 
Ionescu, dar mai ales minunilor talentate, 
frumoase, muncitoare, care știu cât au 
muncit, câte sacrificii au făcut să ajungă 
aici, care nu au plâns când le-a durut, 
care nu s-au plâns că nu au vacanţă, care 
nu S-au plâns că ies de la şcoală poate di- 
rect în sala de antrenament 3 ore, care nu 
au timp de distracţie, care ajung în diverse 
locuri la competiții și de cele mai multe ori 
văd noua locaţie doar pe geamul autocaru- 
lui, în rest doar antrenamente şi concurs. 
Care copii fiind îşi doresc să stea seara 
până târziu la concursuri, dar nu au cum, 
a doua zi fiind iar concurs, care la o com- 


petiție nu au timp nici să respire, având 
evoluții de dimineața până seara târziu, 
care poate se lovesc, se accidentează și to- 
tuși sunt zâmbitoare, care au degețele um- 
flate de la obiectele de la ritmică şi de la 
pampoanele de la majorete. Care plâng şi 
suferă când se încurcă panglica de 5 metri 
de la ritmică. Ei bine, toate acestea nu se 
văd, însă cum le spun mereu, aşa atârnă 
mai greu medalia la gât. 

Suntem o echipă - antrenori, instructori, 
sportivi, părinţi! 

În prezent avem în club la toate grupele 
78 de sportive, 90% dintre ele din comuna 
Bradu. Îmi doresc să aibă şi Mini Gym- 
nastic Star un parcurs la fel de frumos. 
Bravo, Gymnastic - Clubul Sportiv Real 
Bradu- Primăria Bradu, minuni frumoase 
și talentate! Suntem mândri, tare mândri 
de voi! 

La final, aș vrea să menţionez că şi grupa 
de performanţă de la dans sportiv începe să 
obțină rezultate deosebite la competiții de 
profesionişti”, transmite Cristina lonete, 
coordonator al secţiei de gimnastică și 
director al Căminului Cultural Bradu. 

Festivalul Toamnei în școlile și grădinițele din Bradu 


Festivalul Toamnei la Grădinița 
cu Program Prelungit 
"Scufiţa Roșie” din Geamăna 


Toamna - anotimpul contrastelor! Frunzele 
compun un covor multicolor, format din cu- 
lorile specifice anotimpului: galben , roşu , 
maron şi puţin verde veşted. Păsările părăsesc 
uşor, uşor, locurile acestea pornind spre ţările 
calde, oamenii îşi culeg recoltele, iar ploaia 
începe să îşi facă prezența din ce în ce mai des. 
Ca urmare, copilaşii acestei grădiniţe, împre- 
ună cu părinții acestora și cadrele didactice 
au desfășurat pe 20 octombrie o frumoasă și 
interactivă activitate dedicată toamnei. 

Cu ajutorul părinţilor, doamnele educatoare au 
ținut ateliere în cadrul cărora copiii au realizat 
sticluţe cu „Sporul casei” (boabe de porumb, de 
fasole uscată și seminţe). Într-un aranjament spe- 
cific toamnei, copilaşii s-au distrat şi au fost cre- 
ativi, învățând că toamna este anotimpul recoltei, 
în care hărnicia de peste an este răsplătită. 

În cadrul acestui Festival s-au făcut donații 
pentru micuțul Mario Alexandru, care suferă 
de o boala genetica extrem de rara (parapareza 
spastica ereditara tip 56). 

"Multumim părinţilor pentru implicare şi repre- 
zentanţilor Primăriei Bradu: primarul Dan Stroe 
și viceprimarul Negoi Gheorghe. Mulţumim, 
de asemenea, și elevei Vizitiu Alexandra de 
la clasa a VIII-a, care ne-a cântat și încântat. 
Felicitări! ”, transmite conducerea Grădiniţei. 


Micuţii de la Grădiniţa cu Program 
| | i] 
Prelungit "Scufiţa Roșie” din Bradu 
L] Li 
au sărbătorit Festivalul Toamnei 


Grădiniţa cu Program Prelungit „Scufiţa Roşie” 
Bradu a organizat pe 21 octombrie pentru prima 
dată, "Festivalul Toamnei”, un eveniment care 
a adus în incinta grădiniţei multă bucurie, atât 
pentru copii, cât şi pentru părinţii, bunicii şi frații 
acestora, care au putut să participe la eveniment. 
Toţi s-au bucurat de spectacolul organizat de 
doamnele educatoare și copilași, care au cântat și 
au dansat, şi au admirat standurile cu bunătăţi de 
toamnă, de la legume şi fructe specifice toamnei, 
la fel de fel de preparate, cum ar fi: zacusca, 
dulceaţă, murături, dar şi prăjituri, realizate cu 
ajutorul părinților. Ce poate fi mai frumos decât 
munca în echipă şi colaborarea dintre profesori, 
copii şi părinţi? 

La Festival au participat şi reprezentanţii 
Primăriei Bradu: primarul Dan Stroe şi vice- 
primarul Gheorghe Negoi. "De asemenea, s-au 
făcut donaţii pentru micuțul Mario Alexandru, 
suferind de o boala genetică extrem de rară. 
Mulţumim foarte mult părinților, cadrelor 
didactice şi reprezentanţilor Primăriei Bradu, 
care au contribuit la această donaţie! Felicitări 
tuturor! ”, transmite conducerea Grădiniţei. 


Fiu Realitatea 
a: radului 

Târgul Toamnei la Şcoala Primară 
“Mihai Eminescu" din Bradu 


Toamna este anotimpul culorilor, frunzelor, peisajelor | 
neaşteptate şi razelor de soare, care nu mai au putere să | 
ne încălzească. Cu ocazia venirii toamnei, copiii, părinţii și 
cadrele didactice de la Școala Primara „Mihai Eminescu”- 
Bradu si G. P. N. “Dumbrava Minunata” - Bradu, au 
organizat prima ediţie a Târgului Toamnei, care s-a 


bucurat de un real succes. 


În runda a 9-a, ultima a turului, Real 
Bradu a dispus cu 1-0 (0-0) de Flacăra 
Moreni, singurul gol al confruntării fiind 
marcat de Adelin Voinescu în minutul 78. 
Echipa din Bradu a avut următoarea alcătu- 
ire: lonuţ Ciucă - Mitrache , Oprescu, Pislaru, 
Zamfirescu, Dima, Găleşeanu, Niţu, Mihai, 
Voinescu,Duminică. Pe parcursul meciului 
de la Moreni au mai intrat: Govlej, Bogdan 
Ciucă şi Cotun. 

Alin Popescu, antrenorul principal al echipei 
de fotbal a Primăriei Bradu, e de părere că 
partida a fost una echilibrată : „A fost un meci 
în care prima echipă care greşea pierdea Jo- 
cul, din fericire noi am profitat și am câştigat. 


Felicit jucătorii pentru atitudinea avută, pen- 
tru determinare şi pentru spiritul de luptă. 
Suntem bucuroşi că la finalul turului ne aflăm 
pe locul 3 , asta ne obligă să tratăm serios 
partea a doua a sezonului şi să dăm totul în 
fiecare joc”. 

În seria cu numărul 4, din cel de-al treilea 
eşalon fotbalistic, pe primul loc se află CS 
Tunari, cu 18 puncte, urmată de SC Popeşti 
Leordeni cu 16 puncte şi de Real Bradu, cu 
13 puncte. 


Marian lonescu, suporter Real Bradu, a câșşti- 
gat în pauza meciului disputat între Real Bradu 
şi Unirea Bascov un rucsac oferit de Decathlon 
Piteşti, sponsorul tehnic al echipei din localitate. 
“Vă aşteptăm şi la următoarele partide!” 
transmite Ionuţ Nae, director CS Real Bradu. 

Primăria Bradu, condusă de primarul Dan Stroe, 
şi Consiliul Local Bradu, a organizat pentru 
prima dată în localitate Focul lui Sumedru - cel 
mai vechi obicei din Argeş . Evenimentul a avut 
loc pe 25 octombrie la Baza Sportivă Bradu. Sute 
de locuitori din Bradu s-au alăturat organizato- 
rilor pentru a participa la această veche și fru- 
moasă sărbătoare românescă, demonstrând că 
obiceiurile străvechi sunt respectate şi admirate. 
Voia bună a fost întreţinută de muzică populară 
interpretată de lăutari autentici, iar la finalul 
sărbătorii, primarul Dan Stroe a împărţit, aşa 
cum e obiceiul, covrigi, nuci şi fructe de sezon. 
Conform tradiţiei, tineri necăsătoriți au aprins 
focurile Sfântului Dumitru, iar în jurul tradiţio- 
nalului foc s-au adunat fete şi băieţi, tineri şi adulţi, 
într-o atmosferă veselă. 

Focul lui Sumedru sau Focul de Sâmedru este una 
dintre cele mai vechi tradiţii româneşti, de peste 
două mii de ani, dinaintea sărbătorii Sfântului 
Dumitru. Această tradiţie este cunoscută şi ca ziua 
când se desfac stânile (obiceiul transhumanţei 
spune că peste iarnă oile sunt coborâte la vale de la 
păşunile de munte unde au stat peste vară). 


Legenda lui Sumedru 


Conform legendelor şi basmelor din creația po- 
pulară, Sumedru era un bărbat obişnuit, păstor şi 
crescător de animale. Acesta se metamorfozează pe 
timpul nopţii în porc, un vechi simbol zoomorf pen- 
tru spiritul grâului. În timpul ceremoniei nocturne 
numită şi Focul lui Sâmedru, eroul legendei capătă 
înfăţişarea unui brad, care este tăiat din pădure şi 
incinerat în timpul unui ospăț nocturn. 


Tradiţii de Focul lui Sumedru 


Un vechi obicei românesc spune că în ajun de 
Sf. Dumitru, tinerii care vor să se căsătorească în 
decursul anului care vine trebuie să sară peste 
flăcările focului lui Sumedru. 

Femeile trebuie să împartă, la lumina focului, nuci, 
mere, struguri, vin şi prune uscate. 

Când focul este aproape stins, conform tradiţiei, 
fiecare participant trebuie să ia câte un tăciune pe 
care să îl arunce în livadă pentru a obține roade bo- 
gate anul viitor. 

O superstiție a ajunului Sfântului Dumitru spune 
că, dacă în noaptea de Sumedru oile se culcă în 
grămadă, atunci iarna va fi grea. Dacă oile dorm 
răsfirate, atunci iarna va fi blândă. De asemenea, 
dacă gutuile şi nucile sunt din abundență, va veni 
o iarnă grea. 

Focul lui Sumedru este asociat cu moartea naturii şi 
sosirea frigului și a iernii. 

